****

****

**Republika e Kosovës / Republic of Kosova**

**Komuna - Municipality**

**Hani i Elezit**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**01/Nr.299/2020**

**Data: 13.01.2020**

**PROCESVERBALI**

**I KOMITETIT PËR POLITIKË DHE FINANCA**

Nga mbledhjaedymbëdhjetë **-**XII**-** për vitin 2019 e Komitetit për Politikë dhe Financa, mbajtur me datë 17.12.2019 me fillim pune në ora 11:00 në sallën e takimeve. Të pranishëm ishin: Mallzum Qajani (Nënkryetar i Komunës), Shabi Rexhallari (Drejtor për Buxhet dhe Financa), Zaim Bela (Drejtor për Bujqësi Pylltari dhe Zhvillim Rural), Edon Curri (Drejtor për Administratë), Sevime Laçi (Drejtoreshë për Zhvillim Ekonomik), Refet Kalisi (Drejtor për Shërbime Publike dhe Emergjencë), Menduh Vlashi (Drejtor për Arsim , Kulturë, Rini dhe Sport), Medina Imishti (Drejtoreshë për Shëndetësi dhe Mirëqenie, Sociale), Nexhmedin Daci (Drejtor për Urbanizëm, Kadastër dhe Mbrojtje të Mjedisit), Ibrahim Axhami (Asistent i Kryesuesit të Kuvendit të Komunës), Ajete Berisha (Udhëheqëse e Personelit), Bashkim Sopa (Zyrtar për Transparencë), Përfaqësuesi i OSB-së . Kryesuesi pasi konstatoi prezencën e anëtarëve të KPF-së, konstatoi se nuk mungon asnjë anëtarë i Komitetit për Politikë dhe Financa.

**RENDI I PUNËS**

1. **Miratimi i procesverbalit nga mbledhja e kaluar.**
2. **Shqyrtimi i Planit të Punës së Ekzekutivit të Komunës për vitin 2020.**
3. **Shqyrtimi i Planit të Punës së Këshillit Komunal për Siguri në Bashkësi për vitin 2020.**
4. **Shqyrtimi i Planit të Integritetit.**
5. **Të ndryshme.**

**Kryesuesi** thekson:- për pikat e rendit të punës hapi diskutimin, nëse nuk ka e hedh në votim; rezultati i votimit ishte njëzëri (prezent ishin të gjithë anëtarët e Komitetit për Politikë dhe Financa).

**MIRATOHET RENDI I PUNËS**

1. **Miratimi i procesverbalit nga mbledhja e kaluar.**

**Kryesuesi** thekson:- lidhur me këtë pikë të rendit të punës hapi diskutimin, nëse nuk ka e hedh në votim; rezultati i votimit ishte njëzëri (prezent ishin të gjithë anëtarët e Komitetit për Politikë dhe Financa).

**MIRATOHET PROCESVERBALI NGA MBLEDHJA E KALUAR**

1. **Shqyrtimi i Planit të Punës së Ekzekutivit të Komunës për vitin 2020.**

**Kryesuesi** thekson:- lidhur me këtë pikë të rendit të punës hapi diskutimin.

**Mallzum Qajani** thekson:- kryetari i komunës ka bërë planin për vitin 2020 në të cilin janë paraqitur aktivitetet dhe objektivat të cilat planifikohen të realizohen në vitin 2020. Materialet i keni pranuar me kohë dhe nëse keni ndonjë plotësim mund të parashtroni.

**Mehmet Ballazhi** thekson:- po të shikohet ky plan të lenë me nënkuptuar se janë përsëritjet e njëjta. Te objektivat sikur herën e kaluar që kam pasur shqetësim sepse janë përsëritje të objektivave dhe janë jo të qarta. Afër 20 objektiva janë të njëjta dhe nuk ka diçka konkrete dhe serioze për çështjen e zgjidhjes së problemit të ujit të pijes , mirëpo për ndryshe duket si plan ambicioz por nuk është i detajizuar dhe shumë i qartë. Është mirë që të shënohen objektivat të cilat ishin në vitin paraprak, e të cilat janë kryer dhe objektivat të cilat janë përcaktuar për vitin tjetër.

**Mallzum Qajani** thekson:- edhe nëse duam ta ndërrojmë përmbajtjen për disa objektiva është problematike për arsye se administrata komunale vazhdon kontinuitetin e punës dhe nuk mund të themi që nuk do të vazhdojmë me ngritje të kapaciteteve, nuk mund të themi se nuk do të vazhdojmë me realizim të projekteve. Objektiva për ujëra kemi dhe besoj që do të lëvizin senet pozitivisht për burimet e përroit të Dimcës që furnizohet Hani i Elezit dhe ne kemi shpresuar që do të bëhet në vitin 2019 nga CDI-ja por nuk ka lëvizur bashkë me Zyrën e Kryeministrit. Përveç CDI-së që presim që të ndërmerr diçka për këtë çështje edhe komuna ka pasur disa aktivitete të hulumtimeve në vitin 2019 disa shpime dhe nuk kanë dalur ashtu siç kemi menduar por do të vazhdojmë me pasur hulumtime të tilla në mënyrë që Hani i Elezit të siguron ujë të pishëm dhe përroi i Dimcës të vendoset në menaxhim. Nëse diçka nuk është planifikuar për vitin 2020 ju mund të propozoni dhe do të jetë e mirëseardhur për ekzekutivin e komunës.

**Mehmet Ballazhi** thekson:- janë 12 vite të kaluara të një pushteti lokal dhe ende nuk ka një objektivë të qartë dhe një afat për zgjidhje të problemit të ujit. Janë bërë 12 vite që janë caktuar objektivat dhe nuk është kryer asnjë punë. Është përcaktuar që përmes Bifurkacionit do të bëhet vendosja në kontroll e prrockës së fshatit Dimcë por kjo nuk është ndonjë objektivë që të qartëson se çka do të bëhet sepse nuk e përcaktuar se si do të bëhet zgjidhja e kapaciteteve të ujit. Nuk e shohë kjo objektivë që ka sqarim këtu. Unë mendoj se qe 12 vite është dashur me u kryer hulumtimi e jo në këtë vit me bërë hulumtime sepse unë mendoj që është dashur me u kryer zgjidhja e këtij problemi dhe hulumtimi është dashur me u kryer herët.

**Kryesuesi** thekson:- a ka edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri (prezent ishin të gjithë anëtarët e Komitetit për Politikë dhe Financa).

**U VOTUA PLANI I PUNËS SË EKZEKUTIVIT TË KOMUNËS PËR VITIN 2020 QË TË PËRCILLET PËR KUVEND**

1. **Shqyrtimi i Planit të Punës së Këshillit Komunal për Siguri në Bashkësi për vitin 2020.**

**Kryesuesi** thekson:- lidhur me këtë pikë të rendit të punës hapi diskutimin.

**Mallzum Qajani** thekson:- materialin e keni pranuar me kohë dhe nëse keni ndonjë vërejtje mund të parashtroni.

**Mehmet Ballazhi** thekson:- në plan është si objektivë evitimi i rrezikut nga rryma elektrike, a është marr diçka për bazë si referencë për këtë çështje sepse ndoshta është dashur pak më ndryshme me emërtuar. Mendoj që është dashur me emërtuar më ndryshe sepse përmes KKSB-së është dashur me rekomanduar për me bërë zgjidhje për rrjetin Gorancë – Glloboçicë.

**Teuta Shkreta** thekson:- nuk shohë që ka ndonjë farë strategjie sepse po flitet por konkrete nuk shohë diçka që ka. Diskutohet për çështjet të cilat janë të ndaluara me ligj dhe që po përdoren edhe te shkolla e mesme por konkrete nuk ka diçka. A organizohet ndonjë mbledhje jashtë KKSB-së në mënyrë që të diskutohen gjërat se çka po ndodhë për shkak se ka edhe orë shumë të humbura dhe është mirë që të diskutohen këto gjëra edhe me këshillin e prindërve.

**Kryesuesi** thekson:- çështja e qenëve endacak edhe pse ka kaluar në nivel qendrorë por është problem lokal dhe rreziku ekziston prej qenëve por nuk kemi mundësi ligjore me vepruar.

**Mehmet Ballazhi** thekson:- është mirë të gjendet ndonjë ide për me zgjidhur problemin për shkak se nëse ndodhë ndonjë rast dhe kot mund të themi se nuk është lejuar nga qeveria për me ndërmarr diçka për këtë çështje. Problem është çështja te kufiri për me u këqyr me ardhur në Han të Elezit dhe është mirë që polica me ndërmarr veprime në momentin që bllokohet ose me kërkuar zgjidhje prej nivelit qendrorë për shkak se një rast ishte me ambulancën dhe një rast me zjarrfikësit të cilët nuk kanë mundur me kaluar për shkak të bllokimit të rrugës.

**Teuta Shkreta** thekson:- problem kemi me çështje të parkingut të QKMF-së dhe në mbledhje para dy apo tre muaje kryetari i komunës potencoj se mund ta shfrytëzoni parkingun e komunës por ne kemi hyrje dhe dalje dhe nuk mundemi me hy me kohë. Kemi një pjesë të parkingut që bllokohet dhe është mirë që të vendoset një shenjë që vetëm punëtorët e QKMF-së me përdorë.

**Refet Kalisi** thekson:- parkingu është i ndaluar për shkak se është trotuar dhe janë vendosur disa vija por gabimisht pa dijeni të komunës dhe duhet të fshihen.

**Mallzum Qajani** thekson:- sa i përket rrjetit elektrik kemi disa probleme duke filluar me rrjetin Seçishtë-Krivenik, me rrjetin Gorancë-Glloboçicë , me rrjetin i cili vjen në fshatin Pustenik në drejtim të Kotlinës. Problemet e shtyllave elektrike për rrjetet elektrike që i theksova më lartë janë paraqitur, mirëpo rryma është problem i përhershëm dhe diskutohet në KKSB. Problemin e qenëve endacak nuk e kemi paraparë për shkak se ashtu jemi të penguar por që mund ta diskutojmë por nuk mund të veprojmë. Dukuritë negative në shkolla janë dukuri të cilat paraqiten dhe janë prezentë sipas kohës dhe këto dukuri diskutohen në takime dhe në ligjërata të organeve përkatëse dhe në KKSB diskutohen por përveç anës preventive nuk mund ndërmarrim diçka tjetër . Për çështje të parkingut drejtori dha përgjigje dhe largësia prej komunës deri te ambulata ka një gjatësi të vogël kështu që mund ta shfrytëzoni parkingun e komunës. Çështjen te kufiri e kemi diskutuar me ministrinë përkatëse që lokalitetit me i bërë qasje të veçantë për me dalur edhe për me hyjë por nuk është marr parasysh nga ministria. Me policinë mundohemi me bashkëpunuar që mos me u bllokuar por ndonjë herë e mbajnë ndonjë herë nuk e mbajnë. Në KKSB mund të diskutohen edhe çështje të cilat janë të pa planifikuara por sidoqoftë janë përfshirë çështje të cilat e përcjellin për tërë vitin.

**Kryesuesi** thekson:- a ka edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri (prezent ishin të gjithë anëtarët e Komitetit për Politikë dhe Financa).

**U VOTUA PLANI I PUNËS SË KËSHILLIT KOMUNAL PËR SIGURI NË BASHKËSI PËR VITIN 2020 QË TË PËRCILLET PËR KUVEND**

1. **Shqyrtimi i Planit të Integritetit.**

**Kryesuesi** thekson:- lidhur me këtë pikë të rendit të punës hapi diskutimin.

**Edon Curri** thekson:- plani është hartuar prej UENDIPI-së dhe është i njëjtë edhe me disa komuna të Kosovës dhe na ja kemi përshtatur komunës sonë. Materialin e keni pranuar me kohë dhe nëse keni ndonjë vërejtje mund të parashtroni.

**Mehmet Ballazhi** thekson:- hartimi i deklaratës së integritetit a është hartuar nga drejtoria, apo e përbashkët, apo nga dikush tjetër?

**Edon Curri** thekson:- sipas të drejtës e ka hartuar kryetari i komunës.

**Mehmet Ballazhi** thekson:- sipas kësaj deklarate del që çdo komunë duhet me pasur kryetarin e pavarur sepse ashtu po shënon që pozita e kryetari i komunës si kryetarë i pavarur pa ndikime politike nuk jep mundësi për ndikimin e politikës në nivelin lokal dhe është mirë që me sensibilizuar opinionin që me i bërë kryetarët e komunave të pavarur për shkak se nuk ka më ndikime politike. Është mirë që të analizohet dhe të hiqet për shkak se e di që kryetari ka ndikuar me shënuar këtë sepse atij i interesojnë këto sene. Është shënuar duke pasur këtë parasysh, ne e kuptojmë në tërësi mandatin tonë për luftimin e korrupsionit në nivel lokal, mirëpo luftimi i korrupsionit në nivelin lokal nuk bëhet pse është kryetari i pavarur por mund të jetë edhe korrupsioni më i lartë dhe më i theksuar por i mbyllur siç po mbyllet dhe mbytet fjala e lirë përveç korrupsionit që ne nuk po mundemi me kontrolluar shumë kur është kryetari i pavarur sepse është një lloj monarkie lokale që është krijuar në piramidë atje dhe prej koke dhe prej kokës me i përcjellë gjithë , kështu që kisha kërkuar të hiqet.

**Mallzum Qajani** thekson:- ai që e nënshkruan deklaratën e integritetit me emër dhe mbiemër në fund të deklaratës është kryetari i komunës dhe kryetari i komunës e ka shkruar pikërisht ashtu si donë ai dhe nuk është në kundërshtim me ligjet në fuqi. Ky plan do të shqyrtohet pas dy apo tri viteve dhe nëse është ky kryetarë do ta lenë këtë përmbajtje dhe nëse nuk është ky kryetarë deklaratën e lenë siç donë ai.

**Kryesuesi** thekson:- a ka edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri (prezent ishin të gjithë anëtarët e Komitetit për Politikë dhe Financa).

**U VOTUA PLANI I INEGRITETIT QË TË PËRCILLET PËR KUVEND**

1. **Të ndryshme.**

**Kryesuesi** thekson:- për mbledhje të kuvendit të komunës do të jenë edhe dy pika të rendit të punës. Dhënia e betimit të Këshilltarit të Komunës z.Sead Vila dhe pika tjetër është miratimi i listës së anëtarëve të komitetit konsultativ për personat me aftësi të kufizuara. Lidhur me këtë pikë të rendit të punës hapi diskutimin.

**Mehmet Ballazhi** thekson:- kam pasur disa kërkesa për disa projekte njëra ka të bëjë me vendosjen e trafos elektrike në fshatin Pustenik dhe shtrimi i rrugës së Lagjes Ballazhi në Pustenik me kubëza betoni. Është mirë të bëhen këto dy projekte.

**Nexhmedin Daci** thekson:- rrugica do të bëhet me asfalt në vitin e ardhshëm.

**Refet Kalisi** thekson:- sa i përket trafos është mirë që komuna me i planifikuar mjetet për shkak se KEDS-i nuk e përkrahë për shkak se kemi bërë kërkesë edhe për trafo edhe për ndërrimin e shtyllave por nuk është përkrahur nga KEDS-i.

Ju faleminderit për pjesëmarrje.

Mbledhja përfundoi në ora 11:56

**** 